《乌衣巷》
宋代·马之纯

依依燕子可怜生，相向于人真有情。
不道华堂曾止息，如今穷巷莫经营。
六朝盛事同流水，千载遗踪只旧城。
白日飞忙难话此，话时须等夕阳明。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。